Messi suspendert fra å spille landskamper i tre måneder
Messi har syv dager på seg til å anke beslutningen fra det søramerikanske fotballforbundet Conmebol, skriver BBC. I tillegg til å bli utestengt fra landslaget i tre måneder, har stjernen fått en bot på 50.000 amerikanske dollar, rundt 446.000 norske kroner. Ifølge fotballmagasinet Goal er straffen en reaksjon på Messis kontroversielle kommentarer etter bronsefinalen mot Chile – da han fikk karrierens andre røde kort. – Vi trenger ikke å være en del av denne korrupsjonen. De har vist oss mangel på respekt gjennom hele turneringen, raste han etterpå, ifølge BBC, og la til: – Dessverre gjør denne korrupsjonen at dommerne ikke lar folk nyte fotballen. De ødelegger det litt. Fikk du med deg? Messi & Co raser mot dommeren etter Copa America-exit Forbudet mot å spille landskamper betyr at Messi mister Argentinas vennskapskamper mot Chile, Mexico og Tyskland i september og oktober. Først i mars 2020 begynner Argentinas kvalifiseringskamper for neste VM.
Argentina-kaptein Lionel Messi får ikke spille landskamper på tre måneder etter kommentarene sine om at Copa America er «korrupt».